

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**A képviselő-testület 2022. január 31.-i rendes ülésére**

**Napirend tárgya:**

**A polgármester illetményének és költségtérítésének megállapításáról**

**A napirendet tárgyaló ülés dátuma**: **2022. 01.31.**

**A napirendet tárgyaló ülés:** **Pénzügyi Bizottság**, **Képviselő-testület**

**Előterjesztő:** **dr.Lack Mónika jegyző**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása:**

**2. Jogszabályi hivatkozások**: Magyarország helyi önkormányzatairól szóló 2011. évi CLXXXIX. törvény

**3. Költségkihatások:** 2022.évi költségvetés.

**4. Tényállás bemutatása:**

A polgármester és az alpolgármester díjazásának és költségtérítésének szabályait a Magyarország helyi önkormányzatairól szóló 2011. évi CLXXXIX. törvény ( a továbbiakban: Mötv.) szabályozza.

Az egyes kulturális tárgyú és egyéb törvények módosításáról szóló CXLVIII. törvény 9. alcíme módosította az Mötv. 71. § (2) és (4) bekezdéseit. A módosítás 2022. január 1-jén lépett hatályba.

A módosított Mötv 71.§. (2) bekezdése szerint:

*,,A megyei jogú város polgármestere, a fővárosi kerületi önkormányzat polgármestere megbízatásának időtartamára havonta illetményre jogosult, amelynek összege 1 300 000 forint. ,,*

Az Mötv.71.§. (4) bekezdése szerint a 2022. január 1-jétől hatályos szabályozás szerint a polgármester illetménye a (2) bekezdésben meghatározott összeg ( 1.300.000.- Ft ) 60 %-a azaz 780.000.- Ft a 2001-5000 fő lakosságszámú település polgármestere esetében.

A főállású polgármester az Mötv. 71. § (6) bekezdése szerint havonta illetményének 15 %- ának megfelelő mértékű költségtérítésre jogosult.

A fentiek alapján bár a polgármester illetményét és költségtérítésének mértékét a törvény egyértelműen meghatározza, abban módosítási lehetősége a képviselő-testületnek sincs, de a törvényi szabályozás alapján mivel a polgármester felett az egyéb munkáltatói jogokat a képviselő-testület határozza meg, így az illetmény és költségtérítés meghatározásáról is a képviselő-testületnek kell határozatot hoznia.

A polgármesteri illetményemelés kompenzálására az önkormányzat 3.600.000.- Ft többlet támogatást kap a központi költségvetésből.

Telki, 2022. január 5.

 dr. Lack Mónika jegyző

**Határozati javaslat**

**Telki község Önkormányzat**

**Képviselő-testülete**

**/2022. (I. ) számú Önkormányzati határozata**

**A polgármester illetményének és költségtérítésének megállapításáról**

A képviselő-testület megtárgyalta a polgármester illetményére, valamint költségtérítésére vonatkozó javaslatot.

A képviselő-testület a Magyarország helyi önkormányzatairól szóló 2011.évi CLXXXIX. törvény (a továbbiakban: Mötv.) 71.§ (2)-(5) bekezdése alapján Deltai Károly polgármester illetményét – aki feladatát főállásban végzi- bruttó 780.000- Ft-ban állapítja meg 2022.január 1. napjától.

A Mötv. 71.§. (6) bekezdése értelmében a polgármester havonta költségtérítésre jogosult, melynek mértéke az illetményének 15 %-ában azaz 117.000 Ft-ban határozza meg.

A képviselő-testület utasítja a jegyzőt, hogy az illetmény megállapításáról a Magyar Államkincstár Pest Megyei Igazgatóságát haladéktalanul tájékoztassa.

Határidő: azonnal

Felelős: jegyző, Pénzügyi Csoport